

 LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpils

2020.gada 13.augustā **Nr.342**

 (prot. Nr.32, 17.§)

**Par nodomu protokola noslēgšanu**

Pamatojoties uz likuma “Par pašvaldībām” 12.pantu, 15.panta pirmās daļas 10.punktu un 21.panta pirmās daļas 27.punktu, ar mērķi sekmēt saimnieciskās darbības attīstību Daugavpils pilsētas administratīvajā teritorijā, rūpējoties par bezdarba līmeņa samazināšanos, kā arī sekmējot dzelzceļa infrastruktūras pieejamību Daugavpils pilsētas Križu industriālajā zonā, ņemot vērā 2020.gada 30.jūlijā saņemto Lauksaimniecības pakalpojumu kooperatīvās sabiedrības “LATRAPS”, reģistrācijas numurs 58503007191, juridiskā adrese: Lietuvas iela 16A, Elejas pagasts, Jelgavas novads, izteikto nodomu par saviem līdzekļiem izbūvēt publiskās lietošanas sliežu ceļu Križu rūpnieciskajā teritorijā, Daugavpilī, 14. km ceļa postenī Daugavpils dzelzceļa mezglā, Domes Attīstības komitejas 2020.gada 13.augusta atzinumu, Domes Finanšu komitejas 2020.gada 13.augusta sēdes atzinumu, atklāti balsojot: PAR – 13 (A.Broks, J.Dukšinskis, R.Eigims, A.Elksniņš, A.Gržibovskis, R.Joksts, I.Kokina, V.Kononovs, N.Kožanova, J.Lāčplēsis, I.Prelatovs, H.Soldatjonoka, A.Zdanovskis), PRET – nav, ATTURAS – nav, **Daugavpils pilsētas dome nolemj:**

1. Noslēgt nodomu protokolu (pielikumā).
2. Paredzēt Daugavpils pilsētas pašvaldības iestades “Komunālās saimniecības pārvalde” budžetā 2021.gadam līdzekļus 350 000 EUR apmērā nodomu protokola 2.punktā izvirzītā mērķa realizēšanai pēc līguma noslēgšanas un iepirkuma procedūras ievērošanas.

Pielikumā: Nodomu protokola projekts.

Domes priekšsēdētājs *(personiskais paraksts)* I.Prelatovs